Adolf Daniel

Adolf Wilhelm Daniel (5. oktoober 1859 Vaabina mõis, Urvaste kihelkond – 14. jaanuar 1925 Võru) oli eesti kooliõpetaja, velsker, laulja, koorijuht, tõlkija ja eesti rahvusliku ärkamisaja tegelane.

Adolf Daniel sündis Urvaste kihelkonnas Vaabina mõisas aedniku-aidamehe pojana. Ta õppis saksa algkoolis, Kanepi kihelkonnakoolis (1873) ja Võru kreiskoolis. Töötas kooliõpetajana Sõreste valla Krootuse (Puskaru) koolis (1878–1880).Usin, A. (1935). Võrumaa kirjanikke ja nende teoseid. Võru Teataja, 22. november, lk 3.

Daniel sattus konflikti Kanepi pastor Holstiga, kes ta vallandas kooliõpetaja ametist ning saatis sõjaväkke (1880–1885). Väeteenistuses õppis ta velskriks, kellena töötas oma elu lõpuni. Hirvlaane, M. (2009). Minu Kanepi. Kanepi: AS Võru Täht, lk 51–52. 

Adolf Daniel oli Eesti Kirjameeste Seltsi juhatuse liige, seltsi kirjatoimetaja ja ökonoom (1888–1891). Lisaks oli tegev professor Mihkel Veske põrmu kojutoomisel (1890). Hirvlaane, M. (2004). Kanepi kool läbi kahe sajandi. Kanepi: OÜ Vali Press, lk 40, 264.  J. P. (1940). Mina suudlesin Mihkel Vesket. Esmaspäev: nädalalõpu leht, 18. mai, lk 8–9.

Adolf Daniel oli aktiivne muusikategelane. Kanepis laulis ta meeskooris ja kvartetis. Tallinnas kroonus olles asutas sõjameeste koori ja juhatas Linnutaja naiskoori (1880–1885). Tartus asutas ta Kalevala kvarteti. Võrus oli tegev Kandle seltsi laulukooris.Hirvlaane, M. (2019). Oktoober Kanepi kultuuriloolises kalendris 2019. Kanepi Teataja, 15. oktoober, lk 8. Nekroloog. Adolf Daniel. Postimees, 16. jaanuar 1925, lk 5. 

Ta on maetud Võru linnakalmistule. Haudi. Kalmistute register. Kasutatud 02.05.2025 

 Tõlked 
 "Kaugel olejalle". Sakala nr 13, 30. märts 1885.
 "Põllumees ja tema poeg". Sakala nr 6, 1. märts 1886.
 Julius Sturm. "Rääk ja lõoke". Oma Maa: teaduse ja juttude ajakiri nr 5, 15. mai 1886.
 Adolf Böttger. "Kui suureks saan!" Oma Maa nr 3, 18. märts 1889.
 Hedvig Prohl. "Armu õis". Oma Maa nr 3, 18. märts 1889.
 Friedrich von Bodenstedt. "Sõber". Oma Maa nr 4, 15. mai 1889.
 Heinrich Heine. Luuletus. Sakala nr 39, 2. oktoober 1889.
 Heinrich Heine. Laulud 4. Oma Maa nr 3, 15. märts 1890.
 "Noor kevade". Oma Maa nr 3, 15. märts 1890.
 "Muistsed magusad mälestused". Sakala nr 16, 12. mai 1890.
 Julius Sturm. "Vaba lind". Sakala nr 18, 26. mai 1890.

 Isiklikku 
Tema poeg oli eesti õigusteadlane ja vandeadvokaat Villem Daniel. Tema vennad olid vallakirjutaja Gustav Daniel ja metsandusteadlane Oskar Daniel. Tema väimees oli eesti kirikuõpetaja ja Riigikogu liige Theodor Tallmeister.

 Viited 

Kategooria:Eesti õpetajad
Kategooria:Eesti aktivistid
Kategooria:Sündinud 1859
Kategooria:Surnud 1925
Kategooria:Eesti Kirjameeste Seltsi liikmed